Կարսի Համաձայնագիրը վերահաստատեց Մոսկուայի Համաձայնագիրին դրոյթները,որոնք կ’ոտնահարէին Հայաստանի կենսական շահերը: Սակայն, յանուն պատմութեան, անհրաժեշտ է արձանագրել, որ Անդրկովկասեան երկիրներէն ոչ մէկը, ներառեալ՝ Հայաստանը չվաւերացուց Կարսի Համաձայնագիրը: Զայն վաւերացուց Թուրքիոյ խորհրդարանը եւ Համառուսաստանեան Կեդրոնական Յանձնախումբը: Իրաւականօրէն, վերոյիշեալ կառոյցը արդեօ՞ք ունէր նման լիազօրութիւն: Մեծ հարցական մը…: